|  |  |  |  |  |
| --- | --- | --- | --- | --- |
|  |  |  |  |  |
| Päivähoitoyksikkö / toimipistePäiväkoti Liinakko | Toimintakausi2019-2020 |
| Osoite Rekipellonkuja 1, 00940 Helsinki |
| Puhelin09-31073294 | Sähköpostiosoitepk.liinakko@hel.fi |
| Päivämäärä jolloin esiopetuksen toimintasuunnitelma on käsitelty ja hyväksytty19.11.2019 | Päiväkodin johtajan allekirjoitus ja nimenselvennysSirpa Väliniemi |

HYVÄKSYTTY 19.11.2019 Irma Sihvonen varhaiskasvatuksen aluepäällikkö

|  |
| --- |
| **Oppimisympäristön ja pedagogisen toiminnan kuvaus**  (ryhmät, esiopetuksessa olevien lasten määrä, tilat, pedagogiset tai toiminnalliset ratkaisut ja painotukset)Esiopetus perustuu valtakunnallisten esiopetuksen opetussuunnitelman perusteiden määrittelemille arvoille, Helsingin kaupungin strategiaohjelmassa määritellyille arvoille ja Helsingin esiopetuksen opetussuunnitelmaan 2016.Päiväkoti Liinakossa on 3 esiopetusryhmää, joissa 39 esikoululaista. Toimimme 3 perusryhmän tiloissa, joita käytämme porrastetusti esiopetuspäivän aikana. Lisäksi käytössämme on sali ja lähiympäristössä olevat leikki-ja urheilukentät. Pikkuhiljaa syksyn aikana laajennamme oppimisympäristöämme niin, että se kattaa koko Helsingin ja sen tarjoamat monipuoliset kulttuuri-ja urheilumahdollisuudet. Kirjastossa olemme käyneet syksyn aikana jo useamman kerran. Kotikirkko on tullut tutuksi ja moskeijaan olemme menossa osan kanssa marraskuussa. Osa on menossa keväällä tutustumaan irakilaisiin juhlaperinteisiin.Esiopetusryhmissämme on tärkeää luoda myönteinen oppimisilmapiiri, jossa tunnistamme ja tuemme jokaisen lapsen henkilökohtaisia vahvuuksia. Toiminnassamme on selkeä arjen struktuuri. Lapsen esiopetuspäivä rakentuu monipuolisesti sisä-ja ulkotoiminnasta yhdessä muiden lasten ja aikuisten kanssa.Päivän aikana tarjoamme monipuolista ja terveellistä ruokaa sekä huolehdimme runsaasta liikkumisesta. Ilo kasvaa liikkuen-liikkumisohjelmaa hyödynnämme ideapankkina kevätpuolella, kun olemme selvittäneet mielenkiinnon kohteet, tarpeet ja haasteet.Pidämme tärkeänä, että lapsi pystyy ennakoimaan tulevia tapahtumia sekä oman esiopetuspäivänsä kulkua. Apuna käytämme kuvin tuettua päiväjärjestystä sekä viikko-ohjelmaa, jotka löytyvät ryhmähuoneen seinältä. Kerromme päivän ohjelman lapsille aamulla sanallisesti ja kuvin ja suunnitelmiin palataan tarvittaessa päivän aikana. Puhumme selkeää suomenkieltä ohjatessamme lapsia ja tarvittaessa käytämme apuna kuvia tai samanaikaispiirtämistä muistin ja ymmärtämisen tukemiseksi. Suomenkielen oppimisella ja kielellisten taitojen vahvistumisella ja kehittymisellä on ryhmissämme suuri merkitys.Lisäksi toiminnassamme painottuu yhdessäolon taitojen opetteleminen ja vahvistuminen. Autamme lasta kasvamaan hyvän itsetunnon omaavaksi, itsenäiseksi ja vastuuntuntoiseksi ryhmän jäseneksi. Iloitsemme yhdessä lapsen oppimisesta, kannustamme uuden oppimiseen ja annamme tilaa lapsen omille ajatuksille ja toiveille. Arvostamme lasten leikkiä. Annamme sille aikaa ja tilaa. Tarjoamme leikkeihin erilaisia materiaaleja, tilaa ja leikkirauhaa.Kielitietoisuus otetaan huomioon pedagogisessa ympäristössä niin, että materiaaleille on omat paikat, jotka on nimettyjä tekstein ja kuvin. Oppimismateriaalien- ja tavaroiden tarkoituksena on innostaa lapsia monipuolisen toiminnan ja oppimisen piiriin. Hyödynnämme alueen Musakärryä kevään ilmiöoppimisviikoilla, jolloin meillä perehdytään taiteisiin.Käytämme tieto- ja viestintäteknologiavälineitä, mm. tablettia hyödynnämme oppimiseen monin eri tavoin. Käytämme käytössä olevia sovelluksia. Erilaisia hyväksyttyjä skannausohjelmia käytämme asioiden käsittelyn tukena, esim.Zappar, joka on katsomuskasvatukseen suunniteltu. Tieto- ja teknologiavälineiden avulla tuemme lasten vuorovaikutustaitoja, oppimisen taitoja sekä vähitellen kehittyvää kirjoitus- ja lukutaitoa. Esikoululaisille tarjoamme mahdollisuuden levätä salissa tai oman ryhmätilan lepohuoneessa päivälevon aikana. Teemme tiivistä yhteistyötä kuukausittain kahden lähikoulun kanssa. Kontulassa käy 2 esiopetusryhmää ja Laakavuoressa 1. Olemme mm. vierailleet luokissa, tehneet metsäretkiä ja tavanneet liikunnan merkeissä koulujen pihoilla tai lähihiekkakentällä. Laakavuori ja eskariryhmä teki lokakuussa retken Korkeasaareen.Joulukuussa on väliarvio, miten edetään kevätkausi. Laakavuoren koulu pilotoi Aseman Lapset ryn Fun Friends 12 askelman ohjelmaa, joka liittyy tunteisiin, niiden tunnistamiseen ja vuorovaikutustaitoihin. Päiväkoti Liinakon esikouluryhmä on tässä pilotissa mukana. |
| **Laaja-alainen osaaminen** (mitä toimipistekohtaisia asioita ja toteuttamisen tapoja, miten lapset osallistuvat ja vaikuttavat toiminnan ja oppimisympäristön suunnitteluun?)Toiminnan ja oppimisympäristön suunnittelemme yhdessä lasten kanssa heidän tarpeiden mukaan. Toiminnassamme otamme huomioon lapselle ominaiset tavat toimia ja oppia leikkien, liikkuen, tutkien ja yhdessä toimien.Selkeän struktuurin ansiosta lapset oppivat tietämään toimintapuitteet, joiden sisällä he voivat toimia itsenäisesti, tehdä omia valintoja ja olla vaikuttamassa ryhmässä vallitsevaan ilmapiiriin.Ohjaamme lapsia huomioimaan esimerkiksi oman toiminnan vaikutusta leikki-ja työrauhaan. Ristiriitojen ratkaisuja pohdimme yhdessä lasten kanssa. Aikuinen on mukana leikeissä ja muussa toiminnoissa havainnoiden, kannustaen tai mukana leikkien. Huolehdimme yhdessä siitä, että ryhmissä vallitsee myönteinen ja kannustava ilmapiiri, jossa kaikilla on hyvä olla. Päiväkotiimme on laadittu erillinen kiusaamisen ehkäisyn suunnitelma, joka päivitetään ja arvioidaan vuosittain. Pienryhmätoiminta mahdollistaa lapsen yksilöllisen kohtaamisen päivittäin. Rauhallisessa ympäristössä ja pienemmässä ryhmässä lapsen on helpompi lähestyä aikuista kuin suuressa porukassa. Pienessä ryhmässä on myös helpompi huomioida arat tai hiljaisemmat lapset ja rohkaista heitä osallistumaan. On tärkeää kuunnella ja havainnoida lasta päivän eri tilanteissa.Näin saamme selville, mikä lasta kiinnostaa ja mitä hän toivoo. Sensitiivisyys ja kiirettömyys päivän kaikissa tilanteissa on tärkeää. Toteutamme lasten toiveita mahdollisuuksien mukaan.Oppimisympäristöä muokkaamalla ja erilaisia herätteitä tarjoamalla saamme myös selville, mistä lapset innostuvat ja kiinnostuvat.Herätteet toimivat uuden oppimisen mahdollisuuksina, esimerkiksi luettavat kirjat, erilaisten askartelumateriaalien ottaminen esille, retket tms.Huomioimme toiminnassamme myös tieto-ja viestintäteknologian tarjoamat mahdollisuudet. Monilukutaito näkyy päiväkodissamme esimerkiksi niin, että ennen retkelle lähtöä tutustumme tulevaan reittiin karttojen ja google mapsin avulla, retkellä havainnoimme esimerkiksi liikennemerkkejä (suojatie, kävely-ja pyörätie), katujen nimikylttejä sekä julkisen liikenteen opasteita.Kielimaistiaiset kulkevat arjessa niin lauluissa, ohjatuissa hetkissä kuin vapaassa leikissäkin. Lapset kertovat omalla äidinkielellään mm. arjen sanoja esim. äiti,isä,leipä, lusikka haarukka jne. Syntymäpäivillä lauletaan suomeksi ja englanniksi, lisäksi lapset saavat laulaa omalla kotikielellään onnittelut. Jokainen saa myös laskea vaikka 1-10 eri kielivaihtoehdoilla ja luetella aakkosia. |
| **Oppimiskokonaisuudet, teemat, projektit**Teemana vuonna 2019 – 2020 kielellinen tietoisuus ja vuorovaikutus.  Havainnoimalla ja kuuntelemalla lapsia saamme tietoa lapsia kiinnostavista asioista.Tämän pohjalta suunnittelemme yhdessä lasten kanssa toimintaamme ja oppimisympäristöämme. Aikuisten tehtävä on huomioida ja mahdollisuuksien mukaan yhdistellä eri lasten toiveista eripituisia ja erilaajuisia oppimiskokonaisuuksia, joissa toteutuvat mahdollisuuksien mukaan lapselle ominaiset tavat toimia. Esiopetuksen työtavoissa korostuu projektityöskentely. Kevätkaudelle teemana on taide monissa eri muodoissa. |
| **Toiminnan dokumentointi ja arviointi** Teemme toimintaamme näkyväksi ja dokumentoimme sitä mm. valokuvien avulla. Laitamme lasten piirustuksia ja askarteluja esille tilojen antamien mahdollisuuksien mukaan. Keräämme lasten henkilökohtaisiin kansioihin mm. esiopetusvuoden aikana tehtyjä tehtäviä ja valokuvia. Käytämme niitä myös lapsen itsearvioinnin tukena. Työtapoja arvioimme säännöllisesti yhdessä lasten, henkilöstön ja huoltajien kanssa. Dokumentoimme toimintaamme myös sosiaalisessa mediassa. Tili facebookissa löytyy nimellä eskarit-matkalla tulevaisuuteen. Instagramissa on Kannukset-ryhmä. |
| **Huoltajien osallisuus** Vanhemmilla on mahdollisuus osallistua esiopetustoiminnan suunnitteluun mm. lapsen esiopetuksen oppimissuunnitelma (leops) keskusteluissa. Lapsen esiopetuksen oppimissuunnitelmaa arvioidaan yhdessä esiopetusvuoden lopussa keväällä ja tarvittaessa aikaisemmin. Osallisuus mahdollistuu arjen tuonti-ja hakutilanteissa, vanhempainkahveilla jne. Kokeilemme kolmatta vuotta yhteydenpitoa vanhempien kanssa WhatsApp-sovelluksen välityksellä. Tämä väylä on todettu hyväksi ja ajantasaiseksi yhteydenpitovälineeksi. |
| **Yhteisöllinen oppilashuolto** (opetusryhmien hyvinvointi, kiusaamisen ehkäisy, sukupuolten tasa-arvo)Ryhmiemme toiminnassa on tärkeää, että jokainen lapsi voi hyvin. Aikuisten tehtävänä on yhdessä lasten kanssa luoda ilmapiiri, jossa vallitsee sukupuolten välinen tasa-arvo eikä kukaan koe tulevansa häirityksi, kiusatuksi tai eristetyksi ryhmästä. On tärkeää muistaa, että oppimista tapahtuu parhaiten sallivassa, kannustavassa ja hyvässä ilmapiirissä.Lasten kanssa käymme läpi turvataitoja ja oman kehon itsemäärämisoikeutta.Yksikön esiopetuksen oppilashuoltosuunnitelma on laadittu ja päivitetty syksyllä -19. Annamme huoltajille tietoa esiopetuksen oppilashuollon palveluista. |
| **Eri kieli- ja kultturitaustaisten lasten suomi toisena kielenä opetuksen järjestelyt ja äidinkielen tuki**Ryhmiemme toiminnassa painottuu suomenkielen kehityksen tukeminen sekä sana-ja käsitevaraston laajentaminen ja vahvistaminen. Puhumme lapsille selkeästi, hyvää suomenkieltä käyttäen. Käytämme puheen tukena mm. kuvia, samanaikaispiirtämistä, näyttämistä ym. visuaalisia apukeinoja. Tutustumme esiopetuksessa erilaisiin katsomuksiin ja kunnioitamme jokaisen omaa vakaumusta. Jokaiselle lapselle laaditaan henkilökohtainen suunnitelma suomenkielen oppimista varten lapsen esiopetuksen opetussuunnitelmaan (leops). |
| **Perusopetukseen valmistavan opetuksen järjestelyt esiopetuksessa**Esiopetusrymissä on myös valmistavaa esiopetusta. Järjestämme valmistavaa esiopetusta annettujen ohjeiden mukaan yhteistyössä alueemme S2-(suomi toisena kielenä) varhaiskasvatuksen opettajan kanssa. |
| **Yleistä, tehostettua ja erityistä tukea saavien lasten esiopetuksen järjestelyt**Toimintamme suunnittelussa otamme huomioon lasten erilaiset kehitysvaiheet sekä tavat oppia. Huomioimme haasteet ja mahdolliset tuen tarpeet. Mahdollisuuksien mukaan luomme erilaisia menetelmiä oppimisen tueksi.Lapsen esiopetuksen oppimissuunnitelmaan kirjaamme kunkin lapsen yksilölliset tarpeet, joiden pohjalta toimimme.Resurssoimme toimintaan mahdollisuuksien mukaan riittävästi aikuisia, jotta lapsi saa tilanteessa tarvitsemansa tuen. Yhdessä vanhempien ja yhteistyötahojen kanssa mietimme lapsen koulunaloitukseen liittyviä järjestelyjä sekä tiedonsiirtoa tulevaan kouluun.  Huoltajille kerrotaan poikkeavaan koulun aloitukseen liittyvistä asioista ja kuulemismenettelyistä.* yksilölliset tehostetun ja erityisen tuen suunnitelmat kirjataan lapsikohtaisiin suunnitelmiin.
* moniammatilliseen arviointikeskusteluun osallistuvat päiväkodin johtaja, varhaiskasvatuksenopettaja, alueen kiertävä varhaiskasvatuksen erityisopettaja sekä tarvittaessa suomi toisena kielenä –opettaja, neuvolan terveydenhoitaja, esiopetuksen kuraattori ja -psykologi tai muu asiantuntija.
 |
| **Moniammatillinen arviontikeskustelu** (keskusteluun osallistuvat päiväkodin johtaja, varhaiskasvatuksen opettaja, varhaiskasvatuksen kiertävä erityisopettaja, tarvittaessa suomi toisena kielenä varhaiskasvatuksen opettaja, neuvolan terveydenhoitaja tai muu asiantuntija)Esiopetuksen starttikäynti 29.10.2019 ja 30.10.2019 | Keskustelun päivämäärä29.10.19 ja 30.10.19 |
| **Esiopetuksen ja perusopetuksen välinen yhteistyö** (yhteistoimintasuunnitelma)Liite Yhteistoimintapalaverit päiväkoti Laakavuori 8.8.2019 päiväkoti Kontula 28.8.2019  | Suunnitelman päivämäärä8.8 ja 28.8.2019 |
| **Muut yhteistyötahot** Alueen koulut, neuvola, puheterapeutit, toimintaterapeutit, alueen kiertävä varhaiskasvatuksen erityisopettaja, suomitoisena kielenä (S2) varhaiskasvatuksen opettaja, lastensuojelu, seurakunta, kirjastot ja museot, liikuntaseurat, kulttuurikeskukset (Stoa,Vuotalo)  |
|  |